

Rethink and Reduce inequalities in HPV vaccination through personalized communication and training, based on social innovation and behavioural determinants of health

Comportamentul, atitudinile și percepția cu privire la Vaccinarea ANTI-HPV în România la nivel național (2023) vs. județul Argeș (2024)

Noiembrie 2023 - Aprilie 2024

**Project number:** 101080000

**Project name:** Rethink and Reduce inequalities in HPV vaccination through personalized communication and training, based on social innovation and behavioural determinants of health

**Project acronym:** ReThinkHPVaccination

**Call:** EU4Health

|  |  |
| --- | --- |
| **Version number** |  |
| **Status** | Final version |
| **Dissemination level** | Public |
| **Due date of deliverable** | March 2024 |
| **Actual submission date** | September 2024 |
| **Project officer** | ALIBERTI Alfonso |
| **Work package** | WP5 Pilot project in Romania |
| **Lead partner** | RF |
| **Partner(s) contributing** | EUROC |
| **Authors** | |
| **Main author name** | Loredana Vladu (EUROCOM)  Mirela Pîrvan (EUROCOM)  Paul Dobrescu (EUROCOM) |
| **Reviewers** | |
| **Reviewer name** | Alexandra Hosszu (FR) |
|  |  |
|  |  |
|  | |

**Version Tracker**

|  |  |  |  |
| --- | --- | --- | --- |
| **Date** | **Version** | **Author** | **Description** |
| 15.07.2024 | 0.1 | Loredana Vladu (EUROCOM)  Mirela Pîrvan (EUROCOM)  Paul Dobrescu (EUROCOM) | First Draft |
| 31.07.2024 | 0.2 | Alexandra Hosszu | Revised Draft |
| 09.09.2024 | 0.3 | Loredana Vladu (EUROCOM)  Mirela Pîrvan (EUROCOM)  Paul Dobrescu (EUROCOM) | Final Version |

***Statement of originality*** *This deliverable contains original unpublished work except where clearly indicated otherwise. Acknowledgement of previously published material and of the work of others has been made through appropriate citation, quotation or both.*

Cuprins

[Sumar executiv 5](#_Toc173394592)

[Metodologie 6](#_Toc173394593)

[Rezultate 7](#_Toc173394594)

[Infecția HPV 7](#_Toc173394595)

[HPV și cancerul 15](#_Toc173394596)

[Poziția față de sursele de informare 19](#_Toc173394597)

[Actori cheie 24](#_Toc173394598)

[Relația medic-pacient 25](#_Toc173394599)

[Poziționarea față de covid-19 27](#_Toc173394600)

[Analiză pe segmentul persoanelor care au cel puțin un copil minor în grijă 28](#_Toc173394601)

[Gradul de informare cu privire la HPV în 2024 ÎN JUDEȚUL ARGEȘ 32](#_Toc173394602)

[Date socio-demografice aferente persoanelor participante la sondajul realizat la nivelul județului Argeș 36](#_Toc173394603)

[Concluzii 40](#_Toc173394604)

[Concluzii analiză generală sondaj realizat la nivelul județului Argeș 40](#_Toc173394605)

[Concluzii analiză pe segmentul persoanelor care au cel puțin un copil minor în grijă 42](#_Toc173394606)

[Concluzii asupra gradului de informare cu privire la vaccinul anti-HPV în 2024 42](#_Toc173394607)

# Sumar executiv

Livrabila D5.2 Report on attitudes, perceptions, and behaviours towards HPV vaccination (D5.2 Comportamentul, atitudinile și percepția cu privire la vaccinarea anti-HPV în județul Argeș) și va informa livrabilele D5.1 și D5.3.

Reprezintă colaborarea partenerilor RF și EUROC, fiind cel mai recent studiu care evaluează Comportamentul, atitudinile și percepția cu privire la vaccinarea anti-HPV în județul Argeș, oferind o perspectivă comparată între situația de la nivelul județului și situația națională cercetată în noiembrie 2023.

# Metodologie

Acest studiu sociologic a fost realizat în cadrul proiectului "Rethink and Reduce inequalities in HPV vaccination through personalized communication & training, based on social innovation and behavioural determinants of health (ReThinkHPVaccination)", proiect implementat de către Fundația Renașterea, în parteneriat cu Center for Innovation in Medicine și Asociația Eurocomunicare.

Studiul de față este unul de tip cantitativ, realizat prin metoda anchetei sociologice bazată pe chestionar. Chestionarul a fost aplicat online prin metoda de colectare a datelor CAWI (Computer Assisted Web Interviewing).

Obiectivele cercetării au fost:

O1. Evaluarea nivelului de cunoștințe cu privire la infecția cu HPV și vaccinarea împotriva HPV (modul în care se autoevaluează participanții la studiu) în rândul populației județului Argeș;

O2. Evaluarea percepțiilor și opiniilor cu privire la relația dintre infecția cu HPV și cancer la nivelul populației județului Argeș;

O3. Identificarea poziției locuitorilor județului Argeș față de sursele de informare pe subiecte din domeniul medical;

O4. Identificarea specificului relației medic-pacient pentru locuitorii județului Argeș;

Chestionarul a urmărit următoarele teme de interes:

* Informarea cu privire la infecția HPV
* Nivelul de vaccinare al respondenților împotriva HPV
* Opinii cu privire la siguranța vaccinului împotriva HPV
* Vaccinarea copiilor împotriva HPV
* Legătura între HPV și tipurile de cancer
* Poziția față de sursele de informare pe teme medicale
* Actori cheie în procesul decizional față de vaccinare
* Relația medic – pacient
* Poziționarea față de COVID – 19
* Percepția cu privire la acordarea unei reduceri de 50% femeilor cu vârste cuprinse între 19 și 45 de ani la costul pentru vaccinul HPV

Eșantionul a fost format din 600 de respondenți din populația adultă (18 ani și peste) națională din județul Argeș, iar marja de eroare de ±3.92%.

Acest raport conține comparații între rezultatele prezentului sondaj realizat la nivelul județului Argeș și sondajul realizat anterior în luna noiembrie a anului 2023 la nivel național pe un eșantion de 1110 persoane. Această comparație ajută la formarea unei imagini de ansamblu și la o mai bună înțelegere a diferențelor de opinie cu privire la vaccinul împotriva HPV a oamenilor din județul Argeș față de opinia generală rezultată în urma sondajului anterior realizat la nivel național.

# Rezultate

## Infecția HPV

*Q11. Ați auzit de infecția cu HPV – virusul papilloma uman?*

*Q12. Care considerați că este vârsta la care trebuie efectuată vaccinarea împotriva HPV?*

La nivelul județului Argeș, majoritatea respondenților (79%) au auzit despre infecția cu HPV. Dintre aceștia, aproape 6 din 10 consideră că intervalul optim al vârstei de vaccinare este de 10 – 15 ani, percepții asemănătoare cu studiul realizat la nivel național anul trecut în luna noiembrie 2023.

*Q13. V-a recomandat vreodată cineva vaccinarea HPV? (răspuns multiplu)*

În ceea ce privește vaccinul împotriva virusului HPV, (52%) dintre respondenții din județul Argeș declară că nu au primit recomandări privind vaccinarea, proporție mai redusă față de studiul realizat în anul 2023 la nivel național (53%). Aproape o cincime (19%) dintre locuitorii majori ai județului Argeș au primit recomandări privind vaccinarea din partea medicului de familie. Cele mai puține recomandări legate de acest subiect vin din partea unui membru al familiei (4%) sau din partea unui coleg de muncă (1%).

*Q14. Din câte știți dumneavoastră, cui îi este adresată vaccinarea HPV?*

În studiul de anul acesta realizat la nivelul județului Argeș, percepția cu privire la necesitatea vaccinării împotriva HPV este îndreptată atât către fete, cât și către băieți (53%), spre deosebire de studiul din 2023 realizat la nivel național în noiembrie 2023 în care opinia majoritară se concentra exclusiv asupra fetelor (53%).

*Q15. Cât de informat/ă considerați că sunteți cu privire la infecția HPV?*

Peste jumătate dintre locuitorii județului Argeș (53%) se consideră mai degrabă dezinformați cu privire la infecția HPV, fenomen a cărei valori e mai ridicată decât cea înregistrată în cadrul studiului realizat la nivel național din 2023 (50%).

*Q16. În ce măsură considerați că vaccinarea HPV ar trebui să devină obligatorie în România?*

*Q17. Cât de sigură credeți că este vaccinarea HPV?*

Peste jumătate (55%) din locuitorii județului Argeș susțin obligativitatea vaccinării împotriva HPV. Procesul este considerat mai degrabă sigur sau foarte sigur (57%) în ambele studii realizate.

*Q18. Sunteți vaccinat(ă) împotriva HPV?*

*Q19. Copiii (copilul) dvs. este (sunt) vaccinați împotriva HPV?*

În ceea ce privește rata vaccinării împotriva virusului HPV atât respondenții din județul Argeș (91%), cât și copiii acestora (93%), nu sunt vaccinați împotriva acestui virus. Se observă totodată o rată mai ridicată a incidenței vaccinării copiilor din Argeș (7%) pe baza răspunsurilor părinților față de rata copiilor vaccinați la nivel național (5%).

*Q20\_1\_1\_REC+ Q20\_2\_1\_REC. La ce vârstă a fost (au fost) vaccinat (vaccinați) copiii dvs. împotriva HPV?*

*Q20a. Genul copiilor vaccinați:*

***Mențiune:*** *O parte dintre locuitorii județului Argeș care au declarat că și-au vaccinat copiii împotriva HPV confundă acest vaccin cu alte vaccinuri din schema obligatorie. Această observație a rezultat din analiza vârstelor la care au declarat că au fost copii vaccinați împotriva HPV. De asemenea, o altă explicație a rezultatelor obținute ar putea avea legătură cu modificarea legislației: de la 1 decembrie 2024, atât fetele, cât și băieții cu vârste cuprinse între 11 și 19 ani beneficiază de vaccin gratuit împotriva HPV.*

*Proporția copiilor vaccinați din eșantion*

*Q21. Care este principalul motiv pentru care nu v-ați vaccinat împotriva HPV? (pentru cei care nu sunt vaccinați)?*

Studiul arată că 8 din 10 argeșeni susțin că nu sunt vaccinați împotriva virusului HPV pentru că nu li s-a recomandat acest aspect. De asemenea, (6%) declară că nu cunosc cum pot să intre în posesia acestui vaccin, iar (4%) spun că fie nu au banii necesari pentru achiziționarea vaccinului, fie îl consideră periculos. Aceleași percepții se regăsesc și la nivel național în proporții similare.

*Q22. Credeți că vaccinarea HPV trebuie făcută cu precădere de fetele care își încep viața sexuală înainte de majorat?*

Indiferent de studiu, mai mult de jumătate dintre respondenți (61%) susțin că vaccinul necesită să fie făcut cu precădere de către fetele care își încep viața sexuală înainte de majorat.

## HPV și cancerul

*Q23. Dvs. sau cineva din familia dvs. a fost diagnosticat cu cancer?*

*Q23b\_REC. Ce tip de cancer?*

Aproape jumătate dintre respondenți (48%) declară că ei sau o persoană din familia lor a fost diagnosticată cu cancer. Dintre cei diagnosticați cu această boală, aproape un sfert (23%) suferă de cancer la sân la nivelul județului Argeș și (20%) la nivelul studiului de la nivel național.

*Q24. În apariția căror tipuri de cancer este implicată infecția HPV?* *(răspuns multiplu)*

*Q25.Din câte știți dvs., vaccinarea HPV previne cancerul de col uterin?*

În ceea ce privește apariția tipurilor de cancer implicate în infecția cu virusul HPV, mai mult de jumătate dintre respondenții din județul Argeș (59%) asociază cancerul de col uterin cu infecția cu virusul HPV. Cu toate acestea, în cadrul unei alte întrebări din sondaj, cei mai mulți locuitori din județul Argeș (57%), consideră că vaccinarea împotriva virusului HPV ***nu***  previne apariția cancerului de col uterin, procent dublu față de cel înregistrat în cadrul studiului realizat în anul 2023 la nivel național (27%). Acest aspect arată că în județul Argeș există o proporție semnificativă de persoane care nu cred în eficiența vaccinului împotriva HPV.

## Poziția față de sursele de informare

*Q26.* *Câtă încredere aveți în informațiile medicale pe care le primiți din următoarele surse?*

*Q26.* *Câtă încredere aveți în informațiile medicale pe care le primiți din următoarele surse?*

*Q38.* *Cui vă adresați pentru prima opinie în privința vaccinării HPV?*

*Q39.* *Dar pentru a doua opinie în privința vaccinării HPV?*

În privința surselor de încredere pentru informare în domeniul medicinei, medicii de familie (90%) sunt în topul alegerilor pentru argeșeni, urmați de medicii ginecologi/urologi (88%). Pe de altă parte, la nivel național, cei mai consultați au fost medicii ginecologi/urologi (92%) și medicii de familie (86%). În ceea ce privește sursele de încredere la care s-a apelat în privința vaccinării HPV, atât în Argeș, cât și la nivel național, sunt menționate cele referitoare la medicii de familie și medicii ginecologi. A doua opinie a argeșenilor este formată după discuțiile cu familia (29%) sau prietenii (24%). La nivel național, medicii de familie (40%) și medicii ginecologi (27%) sunt opțiunile prioritare pentru consultarea celei de-a doua opinii.

*Q40.* *În ce măsură sunteți de acord sau nu cu următoarele afirmații?*

*Q40.* *În ce măsură sunteți de acord sau nu cu următoarele afirmații?*

Există un consens în legătură cu încurajarea din partea medicilor privind vaccinarea anti-HPV atât în județul Argeș, cât și la nivel național. În plus, (70%) dintre argeșeni percep vaccinul inaccesibil, față de populația de la nivel național care-l percepe în același mod, dar în proporție de (33%). Aproape jumătate dintre locuitorii din Argeș (47%) nu consideră infecția cu HPV periculoasă, față de (22%) la nivel național.

## Actori cheie

*Q45\_REC.* *Cu cine obișnuiți să discutați probleme care țin de starea dumneavoastră de sănătate?*

Aproximativ jumătate dintre respondenții din județul Argeș (45%) își discută problemele de sănătate cu familia, iar un sfert (25%) dintre aceștia preferă medicul de familie pentru astfel de discuții. În cadrul studiului realizat la nivel național în anul 2023 sunt menționate aceleași opțiuni, dar este preferat medicul de familie (35%) ca principală sursă utilizată pentru a discuta probleme de sănătate și familia ca a doua mențiune (25%).

## Relația medic-pacient

*Q46.* *În cazul în care aveți nevoie de un medic, cum îl alegeți?*

Alegerea unui medic specialist este pentru 43% dintre respondenții din Argeș bazată pe recomandarea medicului de familie, 21% dintre aceștia preferă să solicite recomandări din partea familiei, iar 20% caută pe Internet posibili medici la care să apeleze. De asemenea, în studiul anterior realizat la nivel național (2023) cel mai adesea se lua în considerare recomandarea medicului de familie (60%), apoi sfaturile prietenilor (17%) sau a familiei (7%).

*Q47.* *V-ați vaccinat copilul cu vaccinurile din schema obligatorie?*

*Q48.* *V-ați vaccinat copilul cu vaccinul antigripal?*

Dintre cei care au copii, 9 din 10 părinți și-au vaccinat copilul conform schemei obligatorii de vaccinare. Când vine vorba de vaccinul antigripal, puțin mai mult de jumătate dintre argeșeni (52%) și-au vaccinat copilul. În studiul realizat la nivel național s-au înregistrat valori asemănătoare (49%).

## Poziționarea față de covid-19

*Q49.* *Sunteți vaccinat împotriva COVID-19?*

*Q49a.* *Cu câte doze?*

*Q50.* *Cine v-a ghidat în decizia de vaccinare împotriva COVID-19?*

În ceea ce privește vaccinarea împotriva COVID-19, peste jumătate dintre argeșeni (59%) și aproape două treimi din (60%) eșantionul național declară că s-au vaccinat. Cei mai mulți au apelat la schema ce cuprindea două doze, atât în Argeș, cât și la nivel național. Dintre aceștia (38%) au făcut acest demers la recomandarea medicului de familie.

## Analiză pe segmentul persoanelor care au cel puțin un copil minor în grijă

*Q16. În ce măsură considerați că vaccinarea HPV ar trebui să devină obligatorie în România?*

Peste jumătate (56%) dintre părinții argeșeni care au cel puțin un copil minor în grijă consideră în mare și foarte mare măsură că vaccinarea HPV ar trebui să devină obligatorie în România, interes puțin mai ridicat față de studiul realizat anterior la nivel național (54%).

*Q17. Cât de sigură credeți că este vaccinarea HPV?*

Vaccinarea împotriva HPV este percepută drept sigură pentru mai mult de jumătate dintre părinții argeșeni care au cel puțin un copil minor în grijă (56%), procent asemănător regăsit și în cadrul studiului realizat la nivel național (57%).

*Q19. Copiii (copilul) dvs. este (sunt) vaccinați împotriva HPV?*

Vaccinarea copiilor împotriva HPV nu este încă un fenomen răspândit. În momentul de față, argeșenii au o prevalență mai ridicată (12%), față de declarațiile înregistrate în studiul realizat la nivel național (10%).

*Q47. V-ați vaccinat copilul cu vaccinurile din schema obligatorie?*

Pe de altă parte, la nivel național se observă un interes mai accentuat asupra vaccinării copiilor cu vaccinurile din schema obligatorie (92%), față de ceea ce au declarat în cadrul sondajului părinții din județul Argeș (85%).

*Q48. V-ați vaccinat copilul cu vaccinul antigripal?*

Aproape jumătate dintre părinții argeșeni, și părinții din eșantionul național care au cel puțin un copil minor (46%) și-au vaccinat copilul cu vaccinul antigripal.

## Gradul de informare cu privire la HPV în 2024 ÎN JUDEȚUL ARGEȘ

*N1. ”De la 1 decembrie 2023, femeile cu vârsta între 19 şi 45 de ani pot procura vaccinul HPV prin prescripţie de la medicul de familie, cu reducere de 50%. ” Cunoșteați această informație înainte să participați la acest sondaj?*

*N2. Care este opinia dumneavoastră cu privire la reducerea de 50% acordată femeilor cu vârste cuprinse între 19 și 45 de ani la costul pentru vaccinul HPV?*

Aproape o treime (31%) dintre argeșeni declară că sunt informați despre reducerea adresată femeilor privind procurarea vaccinului HPV. Aproximativ un sfert dintre aceștia (23%) consideră această măsură ca fiind una foarte bună. Pe de altă parte, 8% dintre locuitorii județului Argeș consideră această măsură ca fiind una foarte rea.

*N3. Ce impact considerați că va avea reducerea de 50% acordată femeilor cu vârste cuprinse între 19 și 45 de ani la costul pentru vaccinul HPV?*

Pe de altă parte, aproape jumătate dintre argeșeni (49%) consideră că aplicarea reducerii ar crește gradul de vaccinare atât al femeilor, cât și al bărbaților.

*N4. Știați înainte de acest sondaj că vaccinul HPV este destinat și băieților?*

*N5. Ce părere aveți despre faptul că vaccinul HPV pentru bărbați peste 19 ani nu este compensat, iar acesta trebuie plătit integral de pacient?*

*N6. Ce alte măsuri considerați că sunt necesare a fi implementate pentru a crește incidența vaccinării împotriva HPV? (răspuns multiplu)*

Dintre argeșeni, 43% știau despre faptul că vaccinul este destinat și băieților. Aproape două treimi dintre ei (64%) consideră că și bărbații ar trebui să beneficieze de compensarea vaccinului. Astfel, măsura considerată cea mai potrivită de aproape jumătate dintre argeșeni (47%) este acordarea reducerii de 50% și bărbaților care vor să se vaccineze împotriva HPV.

## Date socio-demografice aferente persoanelor participante la sondajul realizat la nivelul județului Argeș

*D1. Grupe de vârstă*

*D2. Genul:*

*D3. Care este ultima formă de învăţământ absolvită de dumneavoastră?*

*D4. Mediul de rezidență:*

*D5. Vă rugăm să încadrați venitul dvs. NET (bani în mână) din toate sursele, din ultima lună, în una dintre următoarele categorii:*

*D6. Aveți copii?*

*D6\_REC. Părinți cu copii minori + Părinți cu copii majori*

*D10. Care este religia dumneavoastră?*

# Concluzii

## Concluzii analiză generală sondaj realizat la nivelul județului Argeș

* Majoritatea respondenților (79%) au auzit despre infecția cu HPV, iar aproape 6 din 10 consideră că intervalul optim de vaccinare este între 10 și 15 ani. Aceste percepții sunt similare cu cele din studiul național realizat în noiembrie 2023.
* Aproape jumătate dintre respondenți (48%) declară că ei sau o persoană din familia lor a fost diagnosticată cu cancer. Dintre cei diagnosticați cu această boală, aproape un sfert (23%) suferă de cancer la sân la nivelul județului Argeș și (20%) la nivelul studiului de la nivel național.
* În ceea ce privește apariția tipurilor de cancer implicate în infecția cu virusul HPV, mai mult de jumătate dintre respondenții din județul Argeș (59%) asociază cancerul de col uterin cu infecția cu virusul HPV. Cu toate acestea, în cadrul unei alte întrebări din sondaj, cei mai mulți locuitori din județul Argeș (57%), consideră că vaccinarea împotriva virusului HPV ***nu***  previne apariția cancerului de col uterin, procent dublu față de cel înregistrat în cadrul studiului realizat în anul 2023 la nivel național (27%). Acest aspect arată că în județul Argeș există o proporție semnificativă de persoane care nu cred în eficiența vaccinului împotriva HPV.
* În privința vaccinului HPV, 52% dintre respondenții din județul Argeș declară că nu au primit recomandări pentru vaccinare, în scădere față de datele înregistrate în sondajul național din 2023 (67%). Recomandările privind vaccinarea vin în principal de la medicul de familie (19%), iar cele mai puține provin de la membrii familiei sau colegii de muncă.
* Percepția cu privire la necesitatea vaccinării împotriva HPV s-a îndreptat atât către fete, cât și către băieți în studiul din acest an realizat la nivelul județului Argeș (53%), spre deosebire de studiul național din 2023, când opinia majoritară se concentra exclusiv asupra fetelor (53%).
* Peste jumătate dintre locuitorii din Argeș (53%) se consideră dezinformați cu privire la infecția HPV, procent mai ridicat decât cel înregistrat în studiul național din 2023 (50%).
* În ceea ce privește siguranța vaccinului HPV, peste jumătate dintre locuitorii din Argeș (55%) susțin obligativitatea vaccinării, iar (57%) îl consideră sigur sau foarte sigur, valoare similară cu cea înregistrată la nivel național.
* Rata celor care nu sunt vaccinați împotriva HPV este crescută atât pentru respondenții din Argeș (91%), cât și pentru copiii lor (93%).
* Motivele principale invocate de către 8 din 10 argeșeni privind nevaccinarea împotriva HPV sunt lipsa recomandării vaccinului sau lipsa informațiilor despre modul de obținere a vaccinului (6%). Aceleași percepții s-au regăsit și la nivel național.
* În ciuda acestei situații, peste jumătate dintre respondenți (61%) consideră că vaccinul ar trebui administrat în special fetelor care încep viața sexuală înainte de majorat.
* Sursele de informare de încredere privind medicina constau în medicii de familie (90%) și medicii ginecologi/urologi (88%) pentru locuitorii din Argeș, iar la nivel național sunt medicii ginecologi/urologi (92%) și medicii de familie (86%).
* Există un consens asupra încurajării din partea medicilor privind vaccinarea anti-HPV atât în Argeș, cât și la nivel național, dar (70%) dintre argeșeni consideră vaccinul inaccesibil, față de (33%) la nivel național.
* În ceea ce privește discutarea problemelor de sănătate, 45% dintre argeșeni preferă familia, iar 25% medicul de familie, în timp ce la nivel național preferința principală este medicul de familie (35%).
* Alegerea unui medic specialist este pentru 43% dintre respondenții din Argeș bazată pe recomandarea medicului de familie, 21% dintre aceștia preferă să solicite recomandări din partea familiei, iar 20% caută pe Internet posibili medici la care să apeleze. De asemenea, în studiul anterior realizat la nivel național cel mai adesea se lua în considerare recomandarea medicului de familie (60%), apoi sfaturile prietenilor (17%) sau a familiei (7%).
* Peste 50% dintre părinții din Argeș sunt în favoarea vaccinării obligatorii contra HPV (56%) și o consideră sigură (56%).

## Concluzii analiză pe segmentul persoanelor care au cel puțin un copil minor în grijă

* Aproape jumătate dintre părinții argeșeni, și părinții din eșantionul național care au cel puțin un copil minor (46%) și-au vaccinat copilul cu vaccinul antigripal.
* Peste jumătate (56%) dintre părinții argeșeni care au cel puțin un copil minor în grijă consideră în mare și foarte mare măsură că vaccinarea HPV ar trebui să devină obligatorie în România, interes asemănător manifestat față de cel la nivel național (57%).
* Vaccinarea HPV este percepută drept sigură pentru mai mult de jumătate dintre părinții argeșeni care au cel puțin un copil minor în grijă (56%), procent asemănător regăsit și în cadrul studiului de la nivel național (57%).
* Vaccinarea copiilor împotriva HPV nu este încă un fenomen răspândit. În momentul de față, 1 copil din 10 este vaccinat împotriva HPV.

## Concluzii asupra gradului de informare cu privire la vaccinul anti-HPV în 2024 în județul argeș

* Aproape 7 din 10 dintre respondenții argeșeni (69%) nu știu că pot procura vaccinul anti-HPV prin prescripție de la medicul de familie, cu reducere de 50% (în anumite cazuri).
* Aproape jumătate dintre respondenții din județul Argeș (44%) consideră că este o măsură bună și foarte bună ca femeilor cu vârste cuprinse între 19 și 45 de ani să li se acorde reducerea de 50% pentru costul vaccinului anti-HPV.
* Aproape jumătate din eșantionul sondajului realizat la nivelul județului Argeș (49%) este de părere că popularitatea vaccinului împotriva HPV va crește gradul de vaccinare în rândul femeilor cât în rândul bărbaților.
* Puțin mai mult de jumătate (57%) dintre locuitorii județului Argeș nu știu că vaccinul anti-HPV este recomandat și bărbaților.
* Majoritatea argeșenilor (64%) consideră că și băieții peste 19 ani ar trebui să beneficieze de compensarea vaccinului împotriva HPV.
* Aproape jumătate (47%) din totalul eșantionului studiului realizat la nivelul județului Argeș consideră că această reducere de 50% ar trebui acordată și bărbaților care doresc să se vaccineze împotriva HPV.

**Chestionar** **sondaj vaccinare HPV**

*Sondaj la nivel județean (Argeș)*

Bună ziua! În această perioadă desfășurăm un studiu despre gradul de informare al românilor în legătură cu HPV. Vă rugăm să aveţi amabilitatea de a ne răspunde la următoarele întrebări, asigurându-vă că vom păstra confidenţialitatea răspunsurilor. Chestionarul durează aproximativ 10 minute. Datele vor fi analizate strict statistic. Răspunsurile dvs. sunt anonime și nu vor fi asociate cu identitatea dvs.  Vă mulțumim!

*Disclaimer:*

*Cult Market Research, compania ce realizează acest sondaj, a implementat toate prevederile în vigoare referitoare la prelucrarea datelor cu caracter personal (GDPR). Datele noastre de contact sunt disponibile pe pagina web: cultresearch.ro.*

**ÎNTREBĂRI SOCIO-DEMOGRAFICE**

**D1. Vârsta dumneavoastră în ani împliniți: (răspuns numeric)**

\_\_\_\_\_\_\_\_\_\_\_\_\_\_\_\_

**D2. Genul**:

1. Feminin
2. Masculin

**D3. Care este ultima formă de învăţământ absolvită de dumneavoastră? (răspuns simplu)**

1. Școală primară/gimnaziu
2. Școală profesională/treapta I liceu
3. Liceu/colegiu/școală postliceală
4. Facultate
5. Studii post-universitare (master, doctorat)

**99.** Nu doresc să declar

**D4. Mediul de rezidență:**

1. **Urban**
2. **Rural**

**D4a. Județul în care locuiți:**

1. Argeș
2. Vrancea

**D5. Vă rugăm să încadrați venitul dvs. NET (bani în mână) din toate sursele, din ultima lună, în una dintre următoarele categorii:**

1. Fără venit
2. 2079 de lei (salariul minim)
3. 2079 – 2500 de lei
4. 2501 – 3500 de lei
5. 3501 – 5000 de lei
6. 5001 – 7500 de lei
7. 7501 – 10000 de lei
8. Peste 10000 de lei
9. Nu răspund

**D6. Aveți copii?**

1. Da
2. Nu

**D6.a. Câți copii aveți? (deschisă - numeric)**

**\_\_\_\_\_\_\_\_\_\_**

**D7.** (Dacă 1 la D6) **Ce vârstă/e are/au copilul/copii dumneavoastră?**

|  |  |
| --- | --- |
| Copil 1 | ... |
| Copil 2 | ... |
| Copil 3 | ... |
| Copil 4 | ... |
| Copil 5 | ... |
| Copil 6 | ... |

**D8. Genul copilului / copiilor**:

|  |  |  |
| --- | --- | --- |
|  | Feminin | Masculin |
| Copil 1 | ❑1 | ❑2 |
| Copil 2 | ❑1 | ❑2 |
| Copil 3 | ❑1 | ❑2 |
| Copil 4 | ❑1 | ❑2 |
| Copil 5 | ❑1 | ❑2 |
| Copil 6 | ❑1 | ❑2 |

**D9. Clasa copilului / copiilor:**

|  |  |  |  |  |  |  |  |
| --- | --- | --- | --- | --- | --- | --- | --- |
| Copil 1 | Grădiniță sau mai mici | Clasa 0 | Clasa I | Clasa a II-a | Clasa a III-a | .... | Clasa a XII-a |
| Copil 2 |  |  | ... |  |  |  |  |
| Copil 3 |  |  | ... |  |  |  |  |
| Copil 4 |  |  | ... |  |  |  |  |
| Copil 5 |  |  | ... |  |  |  |  |
| Copil 6 |  |  | ... |  |  |  |  |

**D10. Care este religia dumneavoastră?**

1. Ortodox
2. Greco-catolic
3. Romano-catolic
4. Protestant
5. Neoprotestant
6. Ateu / agnostic
7. Altă religie. Care?

**99.** Nu răspund

**INFECȚIA HPV**

**[11] #HPV: Ați auzit de infecția cu HPV – virusul papilloma uman?**

1. Da
2. Nu – trece la 23

*Dacă nu a auzit, nu mai primește setul de întrebări HPV, dar continuă cu întrebările generice.*

**[12] #HPV: Care considerați că este vârsta la care trebuie efectuată vaccinarea împotriva HPV? (răspuns deschis) [Vârsta minimă exactă. Fără interval]**

**\_\_\_\_\_\_\_\_\_\_\_\_\_**

**[13] #HPV: V-a recomandat vreodată cineva vaccinarea anti-HPV?**

1. Nu, nu am primit recomandarea privind vaccinarea împotriva HPV

2. Medicul de familie

3. Cineva dintre prietenii apropiați

4. Un membru al familiei

5. Un coleg de muncă

6. Altcineva. Cine?

**[14] Din câte știți dumeavoastră, cui îi este adresată vaccinarea anti-HPV?**

1. Doar fetelor
2. Doar băieților
3. În egală măsură, atât fetelor, cât și băieților

**[15]** **Cât de informat considerați că sunteți cu privire la infecția HPV?**

1. Deloc informat
2. Foarte puțin informat
3. Nici informat, nici neinformat
4. Mai degrabă informat
5. Foarte informat

**[16] #HPV:** **În ce măsură considerați că vaccinarea împotriva HPV ar trebui să devină obligatorie în România atât pentru femei/fete, cât și pentru bărbați/băieți?**

1. Deloc
2. În foarte mică măsură
3. Nici în mică, nici în mare măsură
4. În mare măsură
5. În foarte mare măsură

**[17] #HPV: Cât de sigură credeți că este vaccinarea anti-HPV?**

1. Deloc sigură
2. Foarte puțin sigură
3. Nici sigură, nici nesigură
4. Mai degrabă sigură
5. Foarte sigură

**[18] #HPV: Sunteți vaccinat(ă) împotriva HPV?**

1. Da
2. Nu

**[19] #HPV: Copiii (copilul) dvs. este (sunt) vaccinați împotriva HPV?**

1. Da
2. Nu

**[20] #HPV: La ce vârstă a fost (au fost) vaccinat (vaccinați) copiii dvs. împotriva HPV?**

|  |  |  |
| --- | --- | --- |
|  | Vârsta copilului | Sexul copilului |
| Copil 1 | ... |  |
| Copil 2 | ... |  |
| Copil 3 | ... |  |
| Copil 4 | ... |  |
| Copil 5 | ... |  |
| Copil 6 | ... |  |

**[21] #HPV: Care este principalul motiv pentru care nu v-ați vaccinat împotriva HPV? (*pentru cei care nu sunt vaccinați)***

1. Nu știu cum să intru în posesia vaccinului
2. Vaccinul este periculos pentru sănătate
3. Nu am banii necesari pentru cumpăra vaccinul
4. Nu mi s-a recomandat acest vaccin
5. Alt motiv. Care?

**[22] #HPV: Credeți că vaccinarea anti-HPV trebuie făcută cu precădere de fetele care își încep viața sexuală înainte de majorat?**

1. Da
2. Nu

**[23] #HPV: Credeți că vaccinarea anti-HPV trebuie făcută cu precădere de băieții care își încep viața sexuală înainte de majorat?**

1. Da
2. Nu

**[N1] #HPV vaccin redus cu 50%: ”De la 1 decembrie 2023, femeile cu vârsta între 19 şi 45 de ani pot procura vaccinul HPV prin prescripţie de la medicul de familie, cu reducere de 50%. ” Cunoșteați această informație înainte să participați la acest sondaj?**

1. Da
2. Nu

**[N2] #HPV vaccin redus cu 50%: Care este opinia dumneavoastră cu privire la reducerea de 50% acordată femeilor cu vârste cuprinse între 19 și 45 de ani la costului pentru vaccinul HPV?**

1. Consider că este o măsură foarte rea
2. Consider că este o măsură rea
3. Consider că o măsură nici bună, dar nici rea
4. Consider că este o măsură bună
5. Consider că este op măsură foarte bună

**[N3] #HPV vaccin redus cu 50%: Ce impact considerați că va avea reducerea de 50% acordată femeilor cu vârste cuprinse între 19 și 45 de ani la costului pentru vaccinul HPV?**

1. Consider că nu va avea nici un impact
2. Consider că va crește numărul femeilor care se vor vaccina împotriva HPV
3. Consider că va crește popularitatea vaccinului împotriva HPV și va crește gradul de vaccinare atât în rândul femeilor cât și în rândul bărbaților
4. Nu știu/ Nu răspund

**[N4] #HPV vaccin redus cu 50%: Știați înainte de acest sondaj că vaccinul HPV este destinat și băieților?**

1. Da
2. Nu

**[N5] #HPV vaccin redus cu 50%: Ce părere aveți despre faptul că vaccinul HPV pentru bărbați peste 19 ani nu este compensat, iar acesta trebuie plătit integral de pacient?**

1. Consider că și bărbații ar trebui să beneficieze de compansarea vaccinului
2. Consider că este o măsură bună

99. Nu știu/Nu răspund

**[N6] #HPV vaccin redus cu 50%: Ce alte măsuri considerați că sunt necesare a fi implementate pentru a crește incidența vaccinării împotriva HPV? (răspuns multiplu)**

1. Nu consider că sunt necesare măsuri suplimentare deoarece sunt împotriva vaccinării în general.
2. Nu consider că sunt necesare măsuri suplimentare deoarece persoanele care doresc acest vaccin îl pot procura și se pot vaccina oricând.
3. Consider ar trebui scăzută limita de vârstă de la care se acordă reducerea de 50% a prețului vaccinului
4. Consider că această reducere de 50% ar trebui acordată și bărbaților care doresc să se vaccineze împotriva HPV

99. Nu știu / Nu răspund

**HPV ȘI CANCERUL**

**[23]** **#CANCER: Dvs. sau cineva din familia dvs. a fost cineva diagnosticat cu cancer?**

1. Da
2. Nu

**Q23A. (Dacă 23=1) Dacă da, cine a fost cineva diagnosticat cu cancer? (răspuns multiplu)**

1. Mama
2. Tata
3. Bunicul
4. Bunica
5. Frate / soră
6. Unchi / mătușă
7. Văr / verișoară
8. Altă rudă. Care?

**Q23B. (Dacă 23=1) Ce tip de cancer? (întrebare deschisă)**

**[24]#CANCER În apariția căror tipuri de cancer este implicată infecția HPV? (răspuns multiplu)**

1. Cancer de col uterin
2. Cancer de cap și de gât
3. Cancer anal
4. Cancer penian
5. Niciunul
6. Alt tip de cancer. Care?

**[25] Din câte știți dvs., vaccinarea anti-HPV previne cancerul de col uterin?**

1. Da
2. Nu

**POZIȚIA FAȚĂ DE SURSELE DE INFORMARE**

**[26] Câtă încredere aveți în informațiile medicale pe care le primiți, pe o scală de la 1 la 5, unde 1 înseamnă ,,deloc”, iar 5 ,,foarte multă încredere”:**

|  |  |  |  |  |  |  |  |
| --- | --- | --- | --- | --- | --- | --- | --- |
|  |  | **Foarte multă** | **Multă** | **Puțină** | **Deloc** | **Nu e cazul** | **NS / NR** |
| **[26]** | Prieteni foarte apropiați | 5 | 4 | 2 | 1 | 98 | 99 |
| **[27]** | Colegii de muncă | 5 | 4 | 2 | 1 | 98 | 99 |
| **[28]** | Membrii ai familiei (soț, soție, fiu, fiică, mamă, tată) | 5 | 4 | 2 | 1 | 98 | 99 |
| **[29]** | Medicul de familie | 5 | 4 | 2 | 1 | 98 | 99 |
| **[30]** | Medicul ginecolog (Dacă D2=1) | 5 | 4 | 2 | 1 | 98 | 99 |
| **[31]** | Alți medici pe care-i consultați | 5 | 4 | 2 | 1 | 98 | 99 |
| **[32]** | Preoți | 5 | 4 | 2 | 1 | 98 | 99 |
| **[33]** | Medici care apar în presă | 5 | 4 | 2 | 1 | 98 | 99 |
| **[34]** | Mass-media (TV, radio, presă, ...) | 5 | 4 | 2 | 1 | 98 | 99 |
| **[35]** | Platforme / aplicații de social media (Facebook, Telegram, TikTok, WhatsApp) | 5 | 4 | 2 | 1 | 98 | 99 |
| **[35a]** | Site-urile de specialitate | 5 | 4 | 2 | 1 | 98 | 99 |
| **[36]** | Diriginta (dirigintele) copilului (copiilor) | 5 | 4 | 2 | 1 | 98 | 99 |
| **[37]** | Alți părinți | 5 | 4 | 2 | 1 | 98 | 99 |

**[38] #Info:** **Cui vă adresați pentru prima opinie în privința vaccinării anti-HPV?**

1. Membrii ai familiei (soț, soție, fiu, fiică, mamă, tata)
2. Prietenii foarte apropiați
3. Colegii de muncă
4. Medicul de familie
5. Medicul ginecolog
6. Alți medici pe care-i consultați
7. Preoți
8. Medici care apar în presă
9. Diriginta (dirigintele) copilului (copiilor)
10. Alți părinți

**[39] Dar pentru a doua opinie în privința vaccinării anti-HPV?**

1. Membrii ai familiei (soț, soție, fiu, fiică, mamă, tata)
2. Prietenii foarte apropiați
3. Colegii de muncă
4. Medicul de familie
5. Medicul ginecolog
6. Alți medici pe care-i consultați
7. Preoți
8. Medici care apar în presă
9. Diriginta (dirigintele) copilului (copiilor)
10. Alți părinți

**Q40. În ce măsură sunteți de acord sau nu cu următoarele afirmații, pe o scală de la 1 la 5, unde 1 înseamnă Total împotrivă, iar 5 Total de acord? (RANDOM)**

|  |  |  |  |  |  |  |
| --- | --- | --- | --- | --- | --- | --- |
|  |  | **Total de acord** | **Oarecum de acord** | **Oarecum împotrivă** | **Total împotrivă** | **NS / NR** |
| **[40]** | Riscul de a te infecta cu HPV nu este atât de mare pe cât se spune în mass media. | 5 | 4 | 2 | 1 | 99 |
| **[41]** | Infecția cu HPV nu este periculoasă. | 5 | 4 | 2 | 1 | 99 |
| **[42]** | Nu am încă destule informații și nu înțeleg de ce e necesară vaccinarea anti-HPV | 5 | 4 | 2 | 1 | 99 |
| **[43]** | Este greu să te vaccinezi împotriva HPV, chiar dacă vrei. | 5 | 4 | 2 | 1 | 99 |
| **[44]** | Opinia majorității doctorilor este ca vaccinarea anti-HPV este necesară. | 5 | 4 | 2 | 1 | 99 |

**ACTORI CHEIE**

**Q45. Cu cine obișnuiți să discutați probleme care țin de starea dumneavoastră de sănătate? (întrebare deschisă)**

**RELAȚIA MEDIC-PACIENT**

**Q46. În cazul în care aveți nevoie de un medic, cum îl alegeți?**

1. Întreb familia
2. Întreb prietenii apropiați
3. Cer recomandarea medicului de familie
4. Întreb colegii de muncă
5. Caut pe internet
6. Altă metodă. Care?

**Q47. V-ați vaccinat copilul cu vaccinurile din schema obligatorie?**

1. Da
2. Nu

**Q48. V-ați vaccinat copilul cu vaccinul antigripal?**

1. Da
2. Nu

**POZIȚIONARE FAȚĂ DE COVID-19**

**Q49. Sunteți vaccinat împotriva COVID-19?**

1. Da
2. Nu

**Q49a (Dacă Q49=1) Dacă da, cu câte doze?**

1. O doză
2. Două doze
3. Trei doze

**Q50. (Dacă Q49=1) Cine v-a ghidat în decizia de vaccinare împotriva COVID-19?**

1. Prietenii foarte apropiați
2. Membrii ai familiei (soț, soție, fiu, fiică, mamă, tată)
3. Medicul de familie
4. Alți medicii pe care-i consultați
5. Preoți
6. Mass-media (TV, radio, presa ...)
7. Platforme / aplicații de social media (Facebook, Telegram, TikTok, WhatsApp)
8. Site-uri de specialitate
9. Alte surse, în afară de cadre medicale \_\_\_\_\_\_\_\_\_\_\_\_\_\_\_
10. Altcineva. Cine?\_\_\_\_\_\_\_\_\_\_\_\_\_\_

**Vă mulțumim pentru timpul acordat și vă dorim o zi bună!**